Fl-2013, il-popolazzjoni tal-baqar niżlet bi 2.4% meta mqabbla mal-2012. Ċifri tal-Uffiċċju Nazzjonali tal-Istatistika juru li fl-2013, l-ammont ta’ baqar fl-irziezet fil-ġżejjer Maltin kien ta’ 15,220. Dawn jinsabu f’290 razzett. Mija, sitta u għoxrin minn dawn l-irziezet, huma ta’ raħħala li jrabbu l-baqar għall-produzzjoni tal-ħalib. Il-maġġoranza ta’ dawn l-irziezet kellhom bejn tliet u 29 baqra. Ftit aktar minn 10,000 baqra jinsabu f’irziezet Maltin filwaqt li ftit aktar minn ħamest elef jinsabu f’Għawdex.